

**"Атырау облысында әлеуметтік маңызы бар азық-түлік тауарларына бағаларды тұрақтандыру тетіктерін іске асыру қағидаларын бекіту туралы" Атырау облысы әкімдігінің 2019 жылғы 29 қарашадағы № 265 қаулысына өзгеріс пен толықтырулар енгізу туралы**

Атырау облысы әкімдігінің 2024 жылғы 20 қарашадағы № 250 қаулысы. Атырау облысының Әділет департаментінде 2024 жылғы 22 қарашада № 5235-06 болып тіркелді

      Атырау облысының әкімдігі ҚАУЛЫ ЕТЕДІ:

      1. "Атырау облысында әлеуметтік маңызы бар азық-түлік тауарларына бағаларды тұрақтандыру тетіктерін іске асыру қағидаларын бекіту туралы" Атырау облысы әкімдігінің 2019 жылғы 29 қарашадағы № 265 қаулысына (Нормативтік құқықтық актілерді мемлекеттік тіркеу тізілімінде № 4534 болып тіркелген) келесі өзгеріс пен толықтырулар енгізілсін:

      қосымшада:

      көрсетілген қаулымен бекітілген Атырау облысында әлеуметтік маңызы бар азық-түлік тауарларына бағаларды тұрақтандыру тетіктерін іске асыру қағидаларында:

      44-тармақ келесі редакцияда мазмұндалсын:

      "44. Қарыз беру үшін кәсіпкерлік субъектісін осы Қағидаларда белгіленген кәсіпкерлік субъектілеріне қойылатын талаптарға (өлшемшарттарға) сәйкестігіне құжаттармен ұсынылған өтінімдерді салыстырмалы талдау нәтижелері бар хаттама негізінде Комиссия айқындайды.

      келесі мазмұндағы 23-1, 23-2, 44-1 тармақтармен толықтырылсын:

      "23-1. Жұмыс органы жергiлiктi атқарушы органның және мамандандырылған ұйымның ресми интернет-ресурсында кәсіпкерлік субъектілерінің конкурсқа қатысуға құжаттары мен өтінімді беруі үшін күнтізбелік 30 (отыз) күнге дейінгі мерзімді көрсете отырып, әлеуметтік маңызы бар азық-түлік тауарларының бағаларын тұрақтандыру мақсатында қарыз алуға арналған конкурсқа қатысу мүмкiндiгi туралы хабарландыруды орналастырады.

      23-2. Барлық келіп түскен өтінімдері жұмыс органымен комиссияның қарауына жіберіледі.

      44-1. Жұмыс органы қарау нәтижелері жергілікті атқарушы органның және мамандандырылған ұйымның ресми интернет-ресурсында орналастырады."

      2. Осы қаулының орындалуын бақылау Атырау облысы әкімінің жетекшілік ететін орынбасарына жүктелсін.

      3. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Атырау облысының әкімі* | *С. Шапкенов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК